OpenLLM-France/wikimedia huggingface dataset:
# Carlos Salvador Bilardo

Carlos Salvador Bilardo, és un metge, exfutbolista i entrenador argentí. Va néixer al barri de La Paternal, Buenos Aires el 16 de març de 1939. Jugava de migcampista i el seu primer equip va ser el San Lorenzo de Almagro. Va exercir com a analista esportiu a la cadena Fox Sports i va ocupar el càrrec de Secretari d'Esports de la Província de Buenos Aires. Actualment és el Coordinador de Seleccions Nacionals de futbol de la República Argentina.

## Referències

* ↑ Bilardo: una vida entre la medicina, el fútbol, el periodismo y la política Arxivat 2011-07-28 a Wayback Machine. 16 de març de 2008 (castellà)
* ↑ http://www.worldfootball.net/player_summary/carlos-bilardo/ Perfil a worldfootball.net

## Enllaços externs

* Carlos Salvador Bilardo - Lloc web oficial
Carlos Bilardo amb la selecció de l'Argentina - Plantilles de navegació :
Selecció de futbol de l'Argentina – Copa del Món de futbol 1986
1 Almirón •
2 Batista •
3 Bochini •
4 Borghi •
5 Brown •
6 Passarella •
7 Burruchaga •
8 Clausen •
9 Cuciuffo •
10 Maradona •
11 Valdano •
12 Enrique •
13 Garré •
14 Giusti •
15 Islas •
16 Olarticoechea •
17 Pasculli •
18 Pumpido •
19 Ruggeri •
20 Tapia •
21 Trobbiani •
22 Zelada •
Seleccionador: Bilardo
Selecció de futbol de l'Argentina – Copa del Món de futbol 1990
1 Pumpido (Comizzo) •
2 Batista •
3 Balbo •
4 Basualdo •
5 Bauza •
6 Calderón •
7 Burruchaga •
8 Caniggia •
9 Dezotti •
10 Maradona •
11 Fabbri •
12 Goycochea •
13 Lorenzo •
14 Giusti •
15 Monzón •
16 Olarticoechea •
17 Sensini •
18 Serrizuela •
19 Ruggeri •
20 Simón •
21 Troglio •
22 Cancelarich •
Seleccionador: Bilardo :
# Sault

«Sault» té aquests significats:
* Sault o Saut (municipi de Vauclusa), municipi al departament de la Vauclusa al sud-est del Ventor (regió de Provença – Alps – Costa Blava, França)
* Sault-Brénaz, municipi al departament de l'Ain (regió d'Alvèrnia-Roine-Alps, França)
* Sault-de-Navailles, municipi al departament dels Pirineus Atlàntics (regió de Nova Aquitània, França)
* Sault-lès-Rethel, municipi al departament de les Ardenes (regió de Gran Est, França)
* Sault-Saint-Remy, municipi al departament de les Ardenes (Gran Est)
* Sault Ste. Marie, ciutat en el riu St. Marys a Ontario, Canadà, prop de la frontera amb els Estats Units
* Cantó de Sault, divisió administrativa al districte de Carpentràs (departament de la Vauclusa, regió de Provença – Alps – Costa Blava)
* Chippewa de Sault Sainte Marie, fracció del poble chippewa que viu a l'estat de Michigan
* País de Sault, regió natural de França, al departament de l'Aude
* Vescomtat de Sault, jurisdicció feudal del comtat de Bigorra sorgida després de la mort del comte Llop I
# Zenodor

Zenodor és el nom dels següents personatges:
* Zenodor (tetrarca), tetrarca de Traconítida i Iturea
* Zenodor (escultor), artista i escultor grec
* Zenodor (matemàtic), matemàtic grec
# Leon Gregory

Leon Gregory (23 de novembre de 1932) és un atleta australià, ja retirat, especialista en curses de velocitat, que va competir durant la dècada de 1950.
El 1956 va prendre part en els Jocs Olímpics de Melbourne. Formant equip amb Kevan Gosper, Graham Gipson i David Lean guanyà la medalla de plata en els 4x400 metres del programa d'atletisme.
En el seu palmarès també destaquen dos campionats nacionals en les 440 iardes, el 1951 i 1955. Millorà en dues ocasions el rècord nacional dels 4x400 metres.

## Millors marques

* 400 metres llisos. 47.9" (1955)

## Referències

* 1 2 «Olympedia – Leon Gregory». [Consulta: 27 abril 2022].
* ↑ «Australian Championships (Men)». [Consulta: 7 juliol 2020].
* ↑ «Leon Gregory OAM» (en anglès australià). [Consulta: 27 abril 2022].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 198. ISBN 978-83-62033-30-0.
# TheRealDeal

TheRealDeal era un mercat de la web fosca on una part de la indústria de les armes cibernètiques va informar que s'hi venia codi i exploits de programari de dia zero.
Els creadors van afirmar en una entrevista a DeepDotWeb que el lloc es va fundar en resposta directa a la quantitat de llocs web foscos que havien sorgit durant els últims anys que en realitat no tenien res de valor per vendre i eren només estafes. El lloc es basava en Tor i bitcoin, de manera similar a altres mercats de la web fosca, però requeria transaccions amb diverses signatures. Hi va haver especulacions a la comunitat de seguretat informàtica sobre si el lloc era una operació de la policia a causa de la llista aparent d'exploits moltes vegades per sota del seu valor de mercat potencial.
El juliol de 2015, el lloc web va estar aturat durant 24 hores al mateix temps que el fòrum de delinqüència cibernètica Darkode va ser confiscat per l'FBI i diversos membres van ser arrestats a l'"Operation Shrouded Horizon". El 13 d'agost de 2015 el lloc es va desconnectar per motius desconeguts. I l'1 de desembre va anunciar la seva reobertura a DeepDotWeb. The Real Deal acabaria tancant definitivament el novembre de 2016.
El 2020, l'autor de ciberseguretat Vinny Troia va proporcionar una anàlisi de la base de dades MySQL del mercat, que va revelar que dos dels tres administradors del lloc eren membres del grup de pirateria The Dark Overlord.

## Referències

* ↑ «Not Only Drugs: New Market Focuses On Code, 0Days & Exploits». , 08-04-2015 [Consulta: 15 maig 2015]. Arxivat 18 de maig 2015 a Wayback Machine. «Còpia arxivada». Arxivat de l'original el 2015-05-18. [Consulta: 31 gener 2022].
* ↑ «Is this new zero-day dark market the real deal?». , 21-04-2015 [Consulta: 17 maig 2015].
* ↑ «The Mysterious Disappearance, and Reappearance, of a Dark Web Hacker Market». , 29-07-2015 [Consulta: 31 juliol 2015].
* ↑ «Dead Markets». Arxivat de l'original el 12 agost 2015. [Consulta: 13 setembre 2015].
* ↑ «DarkNet Stats». Arxivat de l'original el 8 de desembre 2015. [Consulta: 13 setembre 2015].
* ↑ «TheRealDeal: This Long-Dead Market Was Just Relaunched!». DeepDotWeb, 01-12-2015 [Consulta: 3 desembre 2015]. Arxivat 8 de desembre 2015 a Wayback Machine. «Còpia arxivada». Arxivat de l'original el 2015-12-08. [Consulta: 31 gener 2022].
* ↑ «Cybercrime finds a way despite dark web shutdowns». IT News Africa, 14-08-2017 [Consulta: 31 gener 2022].
* ↑ Troia, Vinny. Hunting Cyber Criminals. Wiley, gener 2020, p. 440–443. ISBN 978-1-119-54099-1.
# Benoit (cràter)

Benoit és un cràter d'impacte de 40 km de diàmetre de Mercuri. Porta el nom de l'artista haitià Rigaud Benoit (1911-1987), i el seu nom va ser aprovat per la Unió Astronòmica Internacional el 2009.
El seu sòl és bastant inusual, amb dos monticles que s'han suggerit que poden ser una evidència d'una activitat volcànica intrusiva en Mercuri.

## Referències

* 1 2 «Benoit». Gazetteer of Planetary Nomenclature. United States Geological Survey, 07-10-2016. [Consulta: 20 maig 2017].

## Vegeu també

* Llista de cràters de Mercuri
# Card d'esca

El card d'esca o panical blau (Echinops ritro) és una espècie de card amb el capítol floral globós natiu d'Europa i oest d'Àsia. També es troba als Països Catalans, excepte les Balears.

## Descripció

Planta hemicriptòfita (amb gemmes persitents arran de terra) i escaposa (amb la tija més o menys erecta i foliosa), fa de 20 a 40 cm d'alt. Les inflorescències són d'un blau viu i de 2,5 a 4,5 cm de diàmetre. Floreix de juny a setembre.

## Hàbitat

Fenassars, joncedes, etc. es troba a la regió mediterrània i rarament ascendeix a la muntanya submediterrània. Des del nivell del mar als 1.500 metres d'altitud.

## Referències

* ↑ Bolòs i Vigo Flora dels Països Catalans
# Shattuara I

Shattuara I o Šattuara va ser rei d'Hanigalbat, el que quedava dels territoris de Mitanni cap a l'any 1320 aC o potser durant el regnat del rei hitita Mursilis III. No se sap el seu origen, però va ser el successor de Mattiwaza. Alguns pensen que es tracta del fill de Artatama II que tenia per nom Šuttarna.
Va llançar un atac sobre Assíria, llavors governada pel rei Adadnirari I. No es coneixen les raons d'aquest atac, però suposadament va ser una agressió assíria sobre aquell territori la que va desencadenar l'atac. Shattuara va dur a terme l'atac sense consultar-ho als hitites i ni tan sols els va demanar ajuda. Encara que el regne era nominalment independent de l'Imperi hitita, n'era vassall i proporcionava tropes i aliments als hitites, i en contrapartida tenia la protecció hitita.
Adadnirari, que va vèncer en la lluita, diu que se'l va empotar a Assíria presoner on el va obligar a fer acte de reconeixement i vassallatge i se li va permetre retornar a Mitanni on va seguir com a rei però obligat a pagar tribut. El seu territori era vassall d'Assiria, i Mursilis, el rei hitita, de moment no hi va intervenir. La conquesta d'Hanigalbat per part dels assiris va renovar les tensions entre Hattusa i Assíria, que van seguir mantenint relacions diplomàtiques però més aviat tenses.
Quan el seu fill Wasashatta el va succeir, els hitites el van voler convèncer de passar al seu costat.

## Referències

* ↑ Bryce, Trevor. El reino de los hititas. Madrid: Cátedra, 2004, p. 316-317. ISBN 8437619181.
# Zdeněk Otava

Zdeněk Otava (11 de març de 1902 - 4 de desembre de 1980) va ser un baríton txec que va tenir una llarga carrera en el Teatre Nacional de Praga que va abastar més de quatre dècades. Va ser també un recitalista reeixit, especialment conegut per les seves actuacions del repertori contemporani txec. La seva veu es conserva en un bon nombre de gravacions realitzades pel segell Supraphon.

## Referències

* ↑ «Zdenek, Otava Biography at operissimo.com (en alemany)». Arxivat de l'original el 2016-03-04. [Consulta: 10 desembre 2018].
# Zharchikhita

La zharchikhita és un mineral de la classe dels halurs. Rep el seu nom de la seva localitat tipus, el dipòsit de molibdè de Zharchikha.

## Característiques

La zharchikhita és un halur de fórmula química AlF(OH)₂. Va ser aprovada per l'Associació Mineralògica Internacional com a espècie vàlida l'any 1986. Cristal·litza en el sistema monoclínic. Forma cristalls prismàtics de fins a 2,5 mil·límetres, que poden trobar-se aïllats. Comunament es troba en masses de grans fins i en agregats. La seva duresa a l'escala de Mohs és 4,5.
Segons la classificació de Nickel-Strunz, la zharchikhita pertany a «03.AA - Halurs simples, sense H₂O, amb proporció M:X = 1:3» juntament amb els següents minerals: molisita, fluocerita-(Ce), fluocerita-(La) i gananita.

## Formació i jaciments

Es troba en cavitats en bretxes de falles mineralitzades hidrotermalment en traquites. Sol trobar-se associada a altres minerals com: prosopita, ralstonita, gearksutita, barita o siderita. Va ser descoberta l'any 1986 al dipòsit de Zharchikhinskoe, a Transbaikal (Districte Federal de l'Extrem Orient, Rússia). També ha estat descrita a la caldera de l'Elbrus (Kabardino-Balkària, Rússia), a les mines Tsumeb (Otjikoto, Namíbia) i Clara (Selva Negra, Alemanya).

## Referències

* ↑ «Zharchikhite» (en anglès). Mindat. [Consulta: 6 març 2016].
* 1 2 «Zharchikhite» (en anglès). Handbook of Mineralogy. [Consulta: 6 març 2016].
# Tomopteris

Tomopteris (paraula neollatina d'origen grec que significa «un tall» + «ala», però presa com a «aleta») és un gènere de poliquets planctònics marins. Totes les espècies descrites són conegudes com a holopelàgiques, el que significa que passen els seus cicles de vida a la columna d'aigua.
Edmund Newton Harvey havia notat la bioluminescència groga inusual que produïen els parapodis. Hi ha molt pocs animals marins coneguts que exhibeixen luminescència groga. Moltes espècies de plàncton són conegudes per mostrar aquesta propietat de bioluminiscencia. Els mecanismes d'aquest procés no són ben entesos; només se sap que no utilitzen cap de les luciferines conegudes actualment. Si es molesta, se sap que algunes espècies alliberen partícules bioluminiscents dels seus parapodis, tot i que possiblement totes les espècies de Tomopteris ho facin. Es pensa amb això es pot distreure als depredadors, anàlegs als chaff que dispensen d'avions militars durant maniobres evasives.
En general, creixen a només uns pocs centímetres de longitud total (de 20 a 40 mil·límetres de longitud total), tot i que probablement reflecteixi la mida dels que són susceptibles de ser capturats en xarxes d'arrossegament.

## Taxonomia

* Tomopteris catharina
* Tomopteris cavalli
* Tomopteris elegns Chun, 1888
* Tomopteris helgolandica
* Tomopteris nisseni
* Tomopteris pacifica
* Tomopteris planctonis
* Tomopteris renata
* Tomopteris septentrionalis

## Referències

* ↑ Definition: tomopteris from Online Medical Dictionary
* ↑ Fernandez-Alamo, MA «Tomopterids (Annelida: Polychaeta) from the eastern tropical Pacific Ocean». Bulletin of Marine Science, 67, 1, 2000, pàg. 45–53.
* ↑ Harvey, Edmund Newton. Bioluminescence. Academic Press, 1952.
* ↑ «tomopteris». UCSB. ucsb. [Consulta: 10 desembre 2013].
* ↑ Tomopteris picture
* ↑ Dales, R Phillips «Bioluminescence in Pelagic Polychaetes». Journal of the Fisheries Research Board of Canada, 28, 10, 1971, pàg. 1487–1489. DOI: 10.1139/f71-228.
* ↑ «Tomopteris helgolandica». Species-Identification. [Consulta: 10 desembre 2013].
# Card cigrell

El card cigrell (Carlina corymbosa sinònim Carlina curetum) és una espècie de planta del gènere Carlina dins la família asteràcia.

## Descripció

Planta perenne que és una mata de 20 a 40 cm d'alt. Les fulles són sèssils o amplexicaules epinescents al marge. Les flors són d'un groc viu, en capítols, de 2 a 3,5 cm de diàmetre, normalment en inflorescència corimbiforme. Els aquenis fan 2,5 mm i els papus de 8 mm, floreix de juliol a agost.

## Hàbitat

Pastures sobre sòls més o menys profunds. Viu en contrades mediterrànies principalment a les marítimes. Arriba als 1.300 m. És de distribució mediterrània.

## Subespècies

* ssp corymbosa es troba a les Balears fins als 1.300 metres
* ssp hispanica es troba a Catalunya (fins als 1000 m) i el País Valencià (fins als 1150 m).

## Referències

* ↑ Bolòs i Vigo Flora dels Països catalans Barcelona 1990
# El Alien y yo

El alien y yo és una pel·lícula mexicana de comèdia irreverent del 2016 dirigida per Jesús Magaña Vázquez en el que es fa un cant a la integració de les persones amb síndrome de Down La pel·lícula fou nominada pre representar Mèxic a l'Oscar a la millor pel·lícula de parla no anglesa als premis Oscar de 2016, però finalment no fou seleccionada.

## Sinopsi

Lauro, Rita i Agus han format una banda de punk rock que no té gaire èxit. Per aquest motiu decideixen renovar el seu so, i per tal d'aconseguir-ho "fitxen" a Pepe, un teclista amb gran talent, un noi amb síndrome de Down a qui anomenen "El Alien". Gràcies al nou teclista són representats per Don Gramófono, que els porta al cim de l'escenari musical. Però el protagonisme d'El Alien desperta la gelosia de Lauro.

## Repartiment

* Juan Ugarte... Agus
* Inés de Tavira... Rita
* Juan Pablo Campa ... Lauro
* Paco de la Fuente ... Pepe (El Alien)

## Premis i nominacions

En la LIX edició dels Premis Ariel Paco de la Fuente va guanyar el premi a la millor revelació masculina, i fou nominat al millor guió adaptat. I en la 46a edició de les Diosas de Plata fou nominada a la revelació femenina, la revelació masculina i la millor cançó.

## Referències

* ↑ «Ventana Sur: Outsider Pictures Takes 'The Alien'». Variety.
* ↑ "El alien y yo", filme que pasó de comedia irreverente a canto a la inclusión, Agencia Efe, 28 de setembre de 2016
* ↑ Pacheco, Arturo. «Goya y Oscar - AMACC». Arxivat de l'original el 10 de desembre 2015.
* ↑ «Anuncian los nominados a Premios Ariel 2017». , 03-05-2017 [Consulta: 11 juliol 2017].
* ↑ Gutiérrez, Vicente «Se prepara un Premio Ariel muy político». , 22-06-2017 [Consulta: 11 juliol 2017].
* ↑ Llenan de Diosas de Plata a ‘La delgada línea amarilla’, milenio.com, 26 d'abril de 2017

## Enllaços externs

* Tràiler oficial a YouTube
# Senegal en la Copa Mundial de Fútbol de 2002

La Selecció de futbol del Senegal va ser un dels 32 països participants de la Copa Mundial de Futbol de 2002 realitzada a Corea del Sud i Japó.
Senegal arribava al mundial per primera vegada, la seva classificació a segona ronda es complicava quan va ser aparellada amb França (l'actual campiona), Dinamarca i Uruguai. En el seu primer partit, Senegal va sorprendre quan al minut 33, Papa Bouba Diop va marcar l'únic gol del partit i li va donar a Senegal la seva primera victòria mundialista. En la seva segona partit, Senegal va empatar a 1 gol amb Dinamarca. Ja en el seu tercer partit, Senegal va acabar el primer temps 3 a 0 amb Uruguai, però en el segon temps, La Celeste va marcar 3 gols i va acabar el partit empatat, d'aquesta forma, Senegal es va classificar a segona ronda amb 5 punts.
En vuitens de final, Senegal va jugar amb el primer del grup F, Suècia. Henrik Larsson va marcar en el minut 11 ', Senegal semblava perduda, però en el 37' Henri Camara va marcar el seu primer gol. Al minut 90 no hi havia guanyador, així que van passar a temps extra, en el minut 104', Camara va marcar el seu segon gol, portant a Senegal a Quarts de final com el segon equip africà que ho aconseguia. Ja en Quarts, Senegal es va enfrontar a Turquia, al 90' no hi havia gols així que van ser a temps extra, on en el 94', Ilhan_Mansiz Ilhan Mansiz va marcar un gol d'or i el Senegal va ser derrotada.

## Referències

* ↑ Senegal into next round of Nations Cup al web de la FIFA
* ↑ Technical Report and Statistics, p.7.
* ↑ Resum dels resultats al Grup de Senegal
* ↑ Technical Report and Statistics, p.55.
* ↑ «Resum de Resultats». Arxivat de l'original el 2017-01-26. [Consulta: 12 febrer 2017].

## Bibliografia

* PDF Technical Report and Statistics Arxivat 2014-07-12 a Wayback Machine. (anglès)
# Čelovce (Banská Bystrica)

* No s'ha de confondre amb Čelovce (Prešov).
Čelovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1295.
# Landsmeer

Landsmeer és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 10.180 habitants repartits per una superfície de 26,49 km² (dels quals 3,92 km² corresponen a aigua). Limita al nord amb Wormerland, Zaanstad i Purmerend, a l'oest amb Oostzaan, a l'est amb Waterland i al sud amb Amsterdam.

## Centres de població

* Den Ilp
* Purmerland

## Ajuntament

El consistori està format per 15 regidors:
* Partit del Treball (Països Baixos) 5 regidors
* VVD 4 regidors
* GemeenteBelangen Arxivat 2008-12-08 a Wayback Machine. 2 regidors
* CDA 1 regidor
* D66 1 regidor
* PVL Arxivat 2009-12-21 a Wayback Machine. 1 regidor
* GroenLinks 1 regidor

## Agermanaments

* Bergneustadt
* Châtenay-Malabry

## Enllaços externs

* www.landsmeer.nl
# Tomonobu Itagaki

Tomonobu Itagaki és un dissenyador de videojocs japonès, antic cap del Team Ninja, un dels equips de desenvolupament intern de Tecmo. Conegut per la feina sobre les sagues de videojocs Dead or Alive i Ninja Gaiden.

## Enllaços externs

* Tomonobu Itagaki a MobyGames (anglès)
* Entrevista Arxivat 2007-09-27 a Wayback Machine., 1UP, 2006-10-20 (anglès)
# Berézovka (Lípetsk)

* Per a altres significats, vegeu «Berezovka».
Berézovka (en rus: Березовка) és un poble de l'óblast de Lípetsk, a Rússia, que el 2013 tenia 46 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
# Can Riera (Maià de Montcal)

Can Riera és un mas al terme municipal de Maià de Montcal (Garrotxa) catalogat a l'Inventari del Patrimoni Arquitectònic de Catalunya. Gran casal de planta rectangular i teulat a dues aigües, amb els vessants vers les façanes laterals. Disposa de baixos i dos pisos superiors. Va ésser bastida amb pedra poc treballada del país, llevat dels carreus emprats en les obertures i cantoneres. La façana principal està orientada a migdia, lloc on s'hi pot veure la porta d'entrada principal, formada per un arc rebaixat. La dovella central té una inscripció que diu: "FOU FET PER/ TOMAS RIERA/ 1870". El primer pis s'obren tres balcons sense ornamentació, mentre que el superior té el mateix nombre de finestres. Les façanes laterals demostren una cronologia més antiga que la façana de migdia. Pel costat de ponent està unida a la senzilla casa dels masovers. Can Riera havia tingut un pati-jardí orientat al costat del sol, tancat per murs i una porta de carreus ben tallats hi donava accés; les restes d'aquesta encara són visibles malgrat l'estat d'abandó general en què es troba el mas.

## Referències

* ↑ «Can Riera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# El Algar

El Algar és una localitat i també un districte del municipi Cartagena. Aquest poble s'ubica a 11 km de la ciutat Cartagena i a l'est del municipi. La població d'aquest districte és 7.862 habitants i la seva àrea és 27,5 km² aproximadament. El Algar confina amb el Mar Menor.
Alguns edificis significatius d'aquest territori són Teatro Apolo i Casa Rubio de El Algar.

## Demografia

Els 7862 habitants es distribueixen en aquestes localitats: El Algar amb 5505 habitants, Las Lomas on habiten 1484, Los Urrutias habitat per 802 persones i Los Ruices amb 13 habitants.
Entre aquests habitants hi ha 1300 estrangers: 16,42 %.

## Història

Hi ha constància arqueològica de presència romana a aquest districte, malgrat que això a penes està esmentat a les obres històriques. Aquesta constància consisteix a restes arqueològiques.
Segons alguns historiadors, aquest districte era un encreuament de veredes reials i camins pels que el bestiar s'adreçava a la Serralada Minera.
El nom «El Algar» té un origen àrab i el seu significat és «cova» o «fondalada». Anteriorment aquest poble s'anomenava «Pozo-Algar».
Estudis recents sobre la història d'aquesta diputació quant a l'època musulmana mostren que es hi localitzava una pagesia molt relacionada amb el regívol. A l'època andalusí hi habitaven 50 persones aproximadament.
Després de l'incorporació de Cartagena a Castella l'any 1503, probablement hi hagué una repoblació per segadors manxecs.
L'ermita que és actualment una església fou bastida probablement l'any 1744. El 1817 se realitzà una ampliació i foren construïdes dues capelles a la banda dreta. El 1860 aquesta esdevingué una parròquia i el primer bateig fou enregistat el 1862. El quart any del segle XX fou construïda la torre de l'església.
El any 1820 hi hagué a la Regió de Múrcia la malaltia el dengue i afectà molt a El Algar: aquesta causà 18 morts en 2 dies.
El any 1895 fou bastida la Casa Rubió al centre urbà. Unes altres edificacions de l'època són un petit teatre que existia des de l'any 1878. Vint-i-nou anys després fou inaugurat un nou edifici de teatre.
El 1910 hi ocorré una gran migració a causa d'una crisi minera.

## Referències

* 1 2 «Barrios y Diputaciones | Historia | Tu Ciudad | Ayuntamiento de Cartagena» (en castellà). [Consulta: 21 octubre 2017].
* ↑ «Instituto Nacional de Estadística» (en castellà). [Consulta: 21 octubre 2017].
* ↑ User, Super. «Presentación» (en espanyol europeu). Arxivat de l'original el 2017-01-04. [Consulta: 23 octubre 2017].
* ↑ User, Super. «Historia» (en espanyol europeu). Arxivat de l'original el 2017-01-04. [Consulta: 23 octubre 2017].
* ↑ «INE Base | Demografía y población | Padrón. Población por municipios|Nomenclátor:Población del Padrón Continuo por unidad poblacional | Resultados» (en castellà). data.
* ↑ «Barrios y Diputaciones | Historia | Tu Ciudad | Ayuntamiento de Cartagena» (en castellà). data.

## Bibliografia

GOMEZ VIZCAÍNO, Juan Antonio (2003). Pueblos de Cartagena: Diputaciones del Municipio, Historia y Patrimonio (en castellà)
# Zemplínska Teplica

Zemplínska Teplica és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1263.
# Čechy

Čechy és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1419.

## Referències

* ↑ «Nové Zámky (District, Nitriansky kraj, Slovakia) - Population Statistics, Charts, Map and Location». [Consulta: 23 febrer 2019].